[{"text_idx": "#000001", "text": "Ta\u0308napa\u0308eva kirjastuse alt ilmunud kogemusraamatus \u201cO\u0303nn kuulub ko\u0303igile\u201d, jagab Mari Tammar enda lugu sellest, kuidas ta u\u0308hel hetkel otsustas, et tahab saada o\u0303nnelikuks. Ta su\u0308u\u0308vis selle jaoks erinevatesse o\u0303nneteooriatesse, hakkas neid enda peal katsetama ning sai teada, et teatud po\u0303himo\u0303tteid ja\u0308rgides on to\u0303epoolest vo\u0303imalik o\u0303nnelikumaks saada. AGA siis to\u0303i elu Marile ootamatu va\u0308ljakutse. Tal su\u0308ndis enneaegne poeg, kelle esimene elukuu tuli mo\u0308o\u0308da saata haiglas. Ehkki peaasjalikult ra\u0308a\u0308gib raamat o\u0303nnest, annab Mari vahetu kogemus suure katsumusega sellele kihistuse juurde.\n\u201cKaks aastat tagasi, pa\u0308rast esimest koroonalainet, otsustasin, et tahan olla o\u0303nnelikum ja oma eluga rohkem rahul. Hakkasin tegema enda jaoks uurimisto\u0308o\u0308d, et teada saada, mis teeb inimesi o\u0303nnelikuks. Mul oli stereotu\u0308u\u0308pne uskumus, et o\u0303nnelikud on vaid rikkad ja ilusad, aga su\u0308u\u0308vides teaduspo\u0303hisesse o\u0303nneteooriasse, sain teada, et o\u0303nn kuulub tegelikult ko\u0303igile, \u201d u\u0308tleb Mari.\nRaamat jaguneb mo\u0303tteliselt kolmeks. Esimeses pooles jagab autor, mida on o\u0303nne ja rahulolu kohta ra\u0308a\u0308kinud teadlased ja vaimsed o\u0303petajad ning arutleb sekka oma isiklike kogemuste ja taipamiste u\u0308le.\nRaamatu teises pooles jagab ta oma o\u0303nnelike hetkede pa\u0308evikut, mida pidas 2020. aasta suvel ning kolmandas osas teeb oma ra\u0308nnakust kokkuvo\u0303tteid. Muuhulgas jagab Mari ka oma pisipoja su\u0308ndimise lugu.\n\u201cO\u0303nn on elustiil ja so\u0303ltub paljuski meie igapa\u0308evastest valikutest ja mo\u0303tteviisist. Kui teame, milliseid \u201cehitusklotse\u201d kasutada, siis saame endale iga pa\u0308ev head enesetunnet u\u0308les ehitada. Saame o\u0303igeid tegevusi tehes panna oma keha suuremal ma\u0308a\u0308ral o\u0303nne ja rahulolu tundma,\u201d kinnitab Tammar. Samuti aitavad tema so\u0303nul ka lihtsad mo\u0303tteharjutused negatiivselt positiivsele u\u0308mber lu\u0308lituda. \u201cMe saame ise va\u0308ga palju a\u0308ra teha, et end paremini tunda,\u201d u\u0308tleb ta ja lisab, et sageli lu\u0308kkame vastutuse enda o\u0303nne eest teistele, ehkki vaid 10% o\u0303nne mo\u0303jutavatest teguritest on va\u0308lised. Sellest, miks Mari o\u0303nneteemani jo\u0303udis ning, mida ta selle kohta avastas, kuuleb pikemalt raamatuesitlusel. Lisainfot Mari kohta leiab tema blogist."}]